Apstiprināts ar Ventspils Sporta pārvaldes 2021.15.janvāra rīkojumam nr. 1-3/1

Nolikums “Par Ventspils valstspilsētas pašvaldības dotāciju piešķiršanu

sporta organizācijām un sporta pasākumu organizēšanai”

**Nolikums**

Par Ventspils valstspilsētas pašvaldības dotāciju piešķiršanu sporta organizācijām un

sporta pasākumu organizēšanai

Izdoti saskaņā ar likuma “Par pašvaldībām” 15.panta pirmās daļas 6.punktu,

Sporta likuma 7.panta pirmās daļas 3., 5. un 6.punktu

1. **Vispārīgie jautājumi**
   1. Nolikums Par Ventspils valstspilsētas pašvaldības (turpmāk – Pašvaldības) dotāciju piešķiršanu sporta organizācijām un sporta pasākumu organizēšanai (turpmāk Nolikums) nosaka kārtību, kādā tiek iesniegti un izvērtēti pieteikumi (turpmāk – Pieteikums) un kārtību, kādā tiek piešķirts finansējums no Pašvaldības budžeta līdzekļiem.
   2. Nolikuma mērķis ir vecināt veselīgu dzīvesveidu un sporta attīstību Ventspils pilsētas administratīvajā teritorijā, sekmēt sporta organizāciju veidošanos un darbību, finansiāli atbalstīt sporta organizācijas, to pārstāvētās komandas un individuālos sportistu, kā arī sporta pasākumu organizēšanu.

Nolikumā noteikto sporta organizāciju dotēšanas un sporta pasākumu finansēšanas īstenošanu un uzraudzību veic Ventspils valstspilsētas pašvaldības iestāde “Ventspils Sporta pārvalde” (turpmāk – Pārvalde).

* 1. Nolikumā attiecībā uz sporta organizācijām lietotie termini:
     1. Sporta klubs - biedrība, kurā apvienojušās fiziskās un juridiskās personas, lai īstenotu savas intereses noteiktā sporta veidā un veicinātu tā attīstību;
     2. Profesionāls sporta klubs – biedrība, kuros fiziska persona (sportists) uz darba līguma pamata un par nolīgto samaksu gatavojas sporta sacensībām un piedalās tajās.
  2. Pašvaldības dotācijas apmērs sporta organizācijām un finansiālā atbalsta apmērs sporta pasākumu organizēšanai ir atkarīgs no iesniegto Pieteikumu kopējā skaita, kopējā pieprasītā finansējuma apjoma un Pārvaldes budžetā šim mērķim apstiprinātā finanšu līdzekļu apjoma.

1. **Dotācijas piešķiršanas nosacījumi**
   1. Iesniegt Pieteikumu un pretendēt uz Pašvaldības dotācijas saņemšanu var Latvijas Republikā reģistrēta sporta organizācija, kuras darbības veids saskaņā ar NACE kataloga klasifikatoru ir “Sporta nodarbības, izklaides un atpūtas” nozare (turpmāk – Pretendents) un atbilst šādiem kritērijiem:
      1. Piedaloties sacensībās, pārstāv Ventspils pilsētu;
      2. Treniņu process tiek organizēts Ventspils pilsētā esošajās sporta bāzēs;
      3. Reģistrēts Latvijas Republikā vismaz 1 gadu no Pieteikuma iesniegšanas (dienas;
   2. Pašvaldības dotācijas Pretendentam tiek piešķirta saskaņā ar Nolikuma 1.pielikumā norādītajiem dotācijas apjoma izvērtēšanas kritērijiem:
      1. Komandu sporta veidos:

2.2.1. viena attiecīgā sporta veida augstākās līgas komanda, kurai ir pilna komandas piramīda (no bērnu un jauniešu līdz augstākās līgas komandai) un noslēgts sadarbības līgums ar jauniešu komandu;

* + 1. tehnisko sporta veidu sporta klubiem, kuri startē Latvijas mēroga vai starptautiskās sacensībās;
    2. Bērnu un jauniešu sporta klubi vai privātas izglītības iestādes, kuras īsteno interešu vai profesionālās ievirzes sporta licencētas programmas;
    3. Individuālajos sporta veidos ar augstiem rezultātiem iepriekšējās divās sezonās:

2.2.4.1. Veterānu sporta klubs;

2.2.4.2.Amatieru sporta klubs, kuri nodrošina visu veidu individuālas vai organizētas aktivitātes fiziskās un garīgās veselības saglabāšanai un uzlabošanai, kā arī piedalās sporta sacensībās.

2.3.Pašvaldības finansējumu nepiešķir:

* + 1. Ja ir uzsākts Pretendenta maksātnespējas vai likvidācijas process;
    2. Ja Pretendentam, dienā, kad izvērtē iesniegtos Pieteikums ir valstij maksājamo nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 eiro.
    3. Pretendentam, kurš pēdējo divu gadu laikā nav savlaicīgi nokārtojuši līdzšinējās līgumsaistības ar Pārvaldi.
    4. Pieteikumā norādītajām pozīcijām, kuru izmaksas nav attiecināmas uz Pieteikumā norādīto mērķi.
  1. Pašvaldības dotācijas izlietojumam atbalstāmās izmaksas:
     1. Infrastruktūras nomas maksa;
     2. Sacensību dalības maksa;
     3. Atalgojums (attiecināms tikai uz komandu sporta veidiem);
     4. Sporta kluba darbības nodrošināšanai.
  2. Pašvaldības dotācijas piešķiršanas nosacījumi bērnu un jauniešu sporta klubiem un privātām sporta izglītības iestādēm:
     1. sporta klubs vai privāta sporta iestāde īsteno licencētas profesionālās ievirzes sporta programmas vai licencētas interešu izglītības programmas,
     2. sporta nodarbības nodrošina atbilstošas kvalifikācijas treneri (MK noteikumi Nr.77 “Noteikumi par sporta speciālistu sertifikācijas kārtību un sporta speciālistam noteiktajām prasībām”;
     3. sporta nodarbības tiek īstenotas sporta bāzēs, kas piemērotas atbilstoši normatīvo aktu prasībām;
     4. nodrošina sporta organizācijas publicitāti, sporta veida popularizēšanu;
     5. iesaistās sporta pasākumu organizēšanā Ventspils pilsētā
  3. Finansējuma piešķiršanas nosacījumi profesionāliem sporta klubiem:
     1. Sporta kluba komanda startē Latvijas čempionāta virslīgā un cita mēroga starptautiskās sacensībās;
     2. Popularizē Ventspils pilsētas vārdu;
     3. nodrošina sporta organizācijas publicitāti, sporta veida popularizēšanu;
  4. Finansējuma piešķiršanas nosacījumi tehniskiem sporta veidiem:
     1. Sporta kluba komanda startē Latvijas čempionāta virslīgā un cita mēroga starptautiskās sacensībās;
     2. Popularizē Ventspils pilsētas vārdu;
     3. nodrošina sporta organizācijas publicitāti, sporta veida popularizēšanu;
     4. iesaistās sporta pasākumu organizēšanā Ventspils pilsētā.
  5. Finansējuma piešķiršanas nosacījumi amatieru un veterānu sporta klubiem
     1. Sporta kluba komanda nodrošina sporta nodarbības veselīga dzīvesveida sekmēšanai;
     2. kluba dalībnieki piedalās Ventspils pilsētas, valsts un starptautiska mēroga sporta pasākumos;
     3. popularizē veselīgu dzīvesveidu un sporta aktivitātes;
     4. organizē Ventspils pilsētā sacensības.

1. **Pieteikuma iesniegšana**
   1. Informācija par Pieteikumu iesniegšanas kārtību tiek publicēta Pašvaldības tīmekļa vietnē www.ventspils.lv, publikācijā, kā arī individuāli Pārvalde informē Ventspils sporta klubus.
   2. Pieteikumu un tā pielikumus ir jānoformē latviešu valodā. Pieteikuma pielikumiem ir jābūt numurētiem un tos paraksta Pretendents vai Pretendenta pilnvarots pārstāvis.
   3. Pieteikumā jāiekļauj šādi korekti aizpildīti dokumenti:
      1. Pieteikuma veidlapa;
      2. Kopējo ieņēmumu un izdevumu tāme (turpmāk – tāme), kurā jānorāda visas kopējās izmaksas (tai skaitā visas nodevas, nodokļi, bankas komisijas u.c. maksājumi). Tāmē tiek norādīti visi ar Pretendentu, tās pārstāvētās komandas darbību saistītie izdevumi;
      3. Pretendents Pārvaldei iesniedz visu informāciju par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto vai piešķirto atbalsta summu un atbalsta intensitāti.
   4. Tiešsaites veidlapai var pievienot citu informāciju, kuru Pretendents uzskata par būtisku Pieteikuma izvērtēšanai, piemēram, rekomendācijas vēstuli, kvalifikācijas dokumentus u.c.
   5. Pieteikums un tam pievienojamie dokumenti iesniedzami saskaņā ar Nolikumā noteikto, noformējot tos atbilstoši normatīvajiem aktiem par dokumentu juridisko spēku, parakstot tos ar drošu elektronisko parakstu.
   6. Nolikums ir pieejams Pašvaldības tīmekļa vietnē [www.ventspils.lv](http://www.ventspils.lv), kā arī Nolikumu iespējams saņemt, nosūtot pieprasījumu uz e-pasta adresi : sporta.parvalde@ventspils.lv
   7. Pretendenti pieteikumus var sūtīt uz elektronisko pastu: [kanceleja@ventspils.lv](mailto:kanceleja@ventspils.lv) vai sporta paravalde@ventspils.lv līdz katra gada 1.septembrim.
   8. Pretendents ir atbildīgs par Pieteikumā ietvertās informācijas patiesumu, iesniedzot attiecīgu apliecinājumu.
2. **Pieteikuma vērtēšana**
   1. Pieteikumus izvērtē atbilstoši Nolikumā un Nolikuma 1.pielikumā noteiktajiem vērtēšanas kritērijiem un normatīvajos aktos noteiktajām komercdarbības atbalstu raksturojošām pazīmēm.
   2. Pārvalde ir tiesīga pieprasīt no Pieteikuma iesniedzēja un attiecīgā sporta veida federācijas papildus informāciju, ja tas ir nepieciešams Pieteikuma pilnvērtīgai izvērtēšanai. Pretendentam pieprasītā informācija ir jāiesniedz trīs darba dienu laikā no pieprasījuma nosūtīšanas dienas, pretējā gadījumā Pārvalde ir tiesīga pieņemt lēmumu par Pieteikuma noraidīšanu.
   3. Ja Pašvaldības dotācijas piešķīrums Pretendentam ir atzīstams par komercdarbības atbalstu, tas tiek piešķirts kā *de minimis* atbalsts saskaņā ar Komisijas 2013.gada 18.decembra Regulas (EK) Nr.1407/2013 par Līguma par Eiropas Savienības darbību 107. un 108 panta piemērošanu *de minimis* atbalstam (Eiropas savienības Oficiālais Vēstnesis , 2013.gada 24.decembris, Nr. L 352/1) un Ministru kabineta 2018.gada 21.novembra noteikumiem Nr.715 “Noteikumi par *de minimis* atbalsta uzskaites un piešķiršanas kārtībā un *de minimis* uzskaites veidlapu paraugiem”. Pretendentam ir jāsagatavo, jāprecizē un jāapstiprina Ministru kabineta 2018.gada 21.novembra noteikumu Ne.715 “Noteikumi par *de minimis* atbalsta uzskaites un piešķiršanas kārtībā un *de minimis* uzskaites veidlapu paraugiem” 1.pielikumu “Veidlapu par sniedzamo informāciju *de minimis* atbalsta uzskaitei un piešķiršanai”, ievērojot Nolikuma 7.sadaļā noteikto.
   4. Pieteikumu atzīst par atbilstošu vērtēšanas kritērijiem, ja iegūtais kopējais punktu skaits individuālajos sporta veidos nav mazāks par 15 punktiem, bet komandu sporta veidos tas nav mazāks par 35 punktiem. Ja Pieteikums novērtēts zemāk, nekā noteikts minimāli nepieciešamais punktu skaits, tas tiek noraidīts.
   5. Pieteikumus tiek noraidīts, ja:
      1. Pieteikums neatbilst vērtēšanas kritērijiem;
      2. Noteiktajā termiņā nav iesniegta Pārvaldes pieprasītā papildus informācija;
   6. Pieteikuma izvērtēšanai Pārvaldei ir tiesības pieaicināt ekspertus, kuriem ir padomdevēja tiesības.
   7. Pārvaldes atbalstītos Pieteikumus iekļauj Pašvaldības budžeta projektā nākamajam gadam un virza izskatīšanai Ventspils valstspilsētas pašvaldības domes sēdi.
   8. Lēmums par Pieteikuma atbalstīšanu un tam piešķiramās Pašvaldības dotācijas apmēru tiek pieņemts Ventspils valstspilsētas pašvaldības domes sēdē, apstiprinot Pašvaldības budžetu nākamajam budžeta gadam. Dome ir tiesīga piešķirt daļēju finansējumu vai atteikt finansējuma piešķiršanu no budžeta līdzekļiem.
3. **Dotācijas piešķiršanas kārtība**
   1. Pēc Pašvaldības budžeta apstiprināšanas, Pārvalde rakstiski informē Pretendentu par pieņemto lēmumu, norādot piešķirtās dotācijas apmēru un līguma slēgšanas termiņu.
   2. Gadījumā, kad apstiprinot Pašvaldības budžetu nākamajam budžeta gadam, Ventspils valstspilsētas pašvaldības dome maina Pieteikumā pieprasītās dotācijas apjomu, Pretendents, pārvaldes noteiktajā termiņā, iesniedz precizētu tāmi.
   3. Pašvaldības dotācija tiek piešķirta uz sadarbības līguma (turpmāk – Līgums) pamata, kas tiek slēgts starp Pretendentu un Pārvaldi, pamatojoties uz apstiprināto Ventspils pilsētas pašvaldības un Sporta pārvaldes budžetu.
4. **Līguma kontroles mehānisms**
   1. Uzskaiti un kontroli par Pretendentam piešķirto dotāciju un tā izsniegšanas nosacījumu izpildi veic Pārvalde.
   2. Līguma darbības laikā bez iepriekšējā saskaņojuma ar Pārvaldi ir pieļaujams un attiecināms finansējuma izlietojuma pieaugums tāmē norādītajās atsevišķo izmaksu pozīcijās katrā no tām ne vairāk kā 10% (desmit procentu) apmērā, nepalielinot piešķirtās Pašvaldības dotācijas kopsummu. Pašvaldības dotācijas izlietojuma samazinājumam ierobežojums netiek noteikts. Līguma darbības laiks, ja izmaksu pozīcijas starp tāmes sadaļām ir lielākas par 10%, tad šādas izmaiņas pirms to veikšanas ir jāsaskaņo ar Pārvaldi.
   3. Pretendents ir atbildīgs par Līgumā noteikto atskaišu sagatavošanu un iesniegšanu Pārvaldē, pievienojot izdevumus pamatojošo dokumentu kopijas par Pašvaldības dotācijas daļu un bankas apstiprināta norēķinu konta izdruka par visiem veiktajiem darījumiem, kam ir jābūt identificējamiem un saistītiem ar Līgumā noteikto Līguma priekšmetu un sākotnēji iesniegtā Pieteikuma tāmes pozīcijām.
   4. Pretendentam jānodrošina Pašvaldības publicitāte, Līgumā noteiktajā kārtībā iesniedzot informāciju Pārvaldei par rīkotajām aktivitātēm un sasniegumiem, kā arī izvietojot Pašvaldības simboliku uz biedrības, individuālā sportista vai sporta komandas publicitātes materiāliem (bukleti, tīmekļa vietnes u.c.), sporta inventāra un ekipējuma saskaņā ar saistošajiem noteikumiem, kas noteic Pašvaldības simbolikas lietošanu.
   5. Pretendenta pārstāvētā sportista pienākums ir ievērot starptautisko un Latvijā atzīto sporta federāciju noteikumus, sporta ētikas un godīgas spēles principus, 2005.gada 18.oktobra Starptautiskās konvencijas pret dopingu sportā un 1989.gada 16.novembra Eiropas Padomes Antidopinga konvencijas Nr.135 noteikumus, kā arī Pasaules Antidopinga kodeksā noteikto.
   6. Pretendentam ir pienākums atmaksāt Pašvaldības dotāciju:
      1. ja tiek konstatēs, ka Pašvaldības dotācija ir piešķirta uz nepatiesas vai nepilnīgas informācijas, kā arī nepatiesu finanšu datu iesniegšanas pamata;
      2. Līgumā noteiktos gadījumos.
5. ***De minimis* atbalsta nosacījumi**
   1. Pretendentam, kura darbība ir kvalificējama kā komercdarbības atbalsts (turpmāk – *de minimis* atbalsta saņēmējs), ievērojot Nolikuma 4.3. punktā noteikto, Pašvaldība var piešķirt dotāciju kā *de minimis* atbalstu, ievērojot Eiropas Komisijas 2013.gada 18.decembra Regulas (ES) Nr.1407/2013 par Līguma par Eiropas Savienības darbību 107 un 108 panta piemērošanu *de minimis* atbalstam (turpmāk – regula Nr. 1407/2013) nosacījumus.
   2. Atbalsts netiek piešķirts regulas Nr.1407/2013 1.panta 1.punktā noteiktajās nozarēs un darbībām. Ja *de minimis* atbalsta saņēmējs darbojas šajās nozarēs vai veic attiecīgās darbības, atbalstu drīkst piešķirt tikai tad, ja tiek skaidri nodalītas atbalstāmās darbības un finanšu plūsmas, nodrošinot, ka darbības minētajās nozarēs vai attiecīgās darbības negūst labumu no piešķirtā atbalsta, ko piešķir saskaņā ar regulu Nr.1407/2013.
   3. *De minimis* atbalsta piešķiršanu un atbalsta Pretendenta izvērtēšanu atbilstoši regulas Nr.1407/2013 nosacījumiem veic Pārvalde.
   4. Viens vienots uzņēmums ir uzņēmums, kas atbilsts regulas Nr.1407/2013 2.panta 2.punktā noteiktajai “viena vienota uzņēmuma” definīcijai.
   5. Vienam *de minimis* atbalsta saņēmējam *de minimis* atbalsta apmērs kopā ar attiecīgajā fiskālajā gadā un iepriekšējos divos gados piešķirto *de minimis* atbalstu nepārsniedz regulas Nr.1407/2013 3.panta 2.punktā noteikto maksimālo *de minimis* atbalsta apmēru viena vienota uzņēmuma līmenī.
   6. *De minimis* atbalstu uzskata par piešķirtu arī brīdī, kad Ventspils valstspilsētas pašvaldības dome pieņēmusi lēmumu par dotācijas kā *de minimis* uzņēmuma līmenī.
   7. Šo noteikumu piešķirto *de minimis* atbalstu drīkst kumulēt ar citu *de minimis* atbalstu, nepārsniedzot Komisijas regulas Nr.1407/2013 3.panta 2.punktā noteikto robežvērtību, kā arī drīkst kumulēt ar citu valstu atbalstu par tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta maksimālā atbalsta intensitāte vai atbalsta summa, kādā noteikta citā atbalsta programmā vai individuālajā atbalsta projektā, kā arī Eiropas Komisijas lēmumā noteikto maksimālo atbalsta apmēru.
   8. Pašvaldība un *de minimis* atbalsta saņēmējs uzglabā visus ar *de minimis* saistītos datus 10 (desmit) gadus no dotācijas kā *de minimis* atbalsta piešķiršanas dienas atbilstoši regulai Nr.1407/2013 6.panta 4.punktam.
   9. Lēmumu par *de minimis* atbalsta piešķiršanu pieņem atbilstoši regulas Nr.1407/2013 7.panta 4.punktam un 8.pantam.
   10. *De minimis* atbalsta saņēmējs *de minimis* atbalsta uzskaiti veic saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem.
   11. Ja tiek pārkāptas regulas Nr.1407/2013 prasības, atbalsta saņēmējam ir pienākums atmaksāt Pašvaldībai visu saņemto komercdarbības atbalstu kopā ar procentiem, ko publicē Eiropas Komisijas saskaņā ar Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr.794/2004), 10.pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņemšanai līdz tā atgūšanas dienai, ievērojot Komisijas regulas Nr.794/2004 11.pantā noteikto procentu likmes piemērošanas metodi.
6. **Finansējuma piešķiršana sporta pasākumu organizēšanai**
   1. Uz Pašvaldības finansējumu sporta pasākumu organizēšanai Ventspils valstpilsētas pašvaldības administratīvajā teritorijā var pretendēt persona, kas iesniegusi projekta pieteikumu (turpmāk – Projekta pieteikums) Pārvaldes organizēta Sporta pasākumu organizēšanas konkursa (turpmāk – Konkurss) ietvaros.
   2. Informāciju par Konkursu tiek publicēta Pašvaldības tīmekļa vietnē www.ventspils.lv, publikācijā norādot Projektu pieteikuma iesniegšanas termiņu un atbildīgo personu kontaktinformāciju. Sporta projektu konkurss tiek izsludināts vienu reizi gadā.
   3. Konkursa mērķis ir veicināt Ventspils pilsētas iedzīvotāju veselīgu dzīvesveidu, sporta attīstību un tā pieejamību Ventspilī, jo īpaši, iesaistot bērnus un jauniešus, paaugstinot sportiskos rezultātus un veicinot sporta norišu daudzveidību un kvalitāti.
   4. Lai pretendētu uz Pašvaldības finansējumu sporta pasākumu organizēšanai iesniedzējam ir jāiesniedz Pārvaldei Projekta pieteikums (Nolikuma 2.pielikums)
   5. Piešķirtais pašvaldības finansējums konkrēta projekta īstenošanai ir atkarīgs no Projektu pieteikumu kopējā skaita, pieprasītā finansējuma apjoma un Pārvaldes budžetā šim mērķim apstiprinātā finanšu līdzekļu apjoma.
   6. Iesniegtos Projektu pieteikumus atbilstoši Nolikuma 3. pielikumā “Sporta pasākumu vērtēšanas kritēriji” noteiktajiem kritērijiem izvērtē Pārvalde. Ja iesniegtais pieteikums ir nepilnīgs, Pārvaldei ir tiesības pieprasīt nepieciešamo papildu informāciju. Projekta pieteikuma iesniedzējam pieprasītā informācija ir jāiesniedz trīs darba dienu laikā no pieprasījuma nosūtīšanas dienas, pretējā gadījumā Pārvalde ir tiesīga pieņemt lēmumu par Projekta pieteikuma noraidīšanu.
   7. Pārvalde apkopo informāciju par iesniegtajiem Projektu pieteikumiem, sagatavo priekšlikumus par atbalstāmajiem sporta pasākumiem nākamajā kalendārajā gadā, ko, ievērojot Pašvaldības vidēja termiņa budžeta prognozi, iesniedz izskatīšanai Ventspils valstspilsētas pašvaldības domes Sporta komisijā un Ekonomikas un budžeta komisijā atzinuma sniegšanai.
   8. Nolikuma 8.7. punktā noteikto pozitīvu domes Ekonomikas un budžeta komisijas atzinumu saņemšanas gadījumā un pēc Pašvaldības budžeta apstiprināšanas, Pārvalde rakstiski informē Projekta pieteikuma iesniedzēju par pieņemto lēmumu, norādot piešķirtā finansējuma apmēru un projekta finansēšanas līguma (turpmāk – Projekta finansēšanas līgums) slēgšanas termiņu.
   9. Pašvaldības finansējumu nepiešķir:
      1. Ja pret Pretendentu ir uzsākts maksātnespējas vai likvidācijas process;
      2. Ja Pretendentam, dienā, kad izvērtē iesniegtos Pieteikums ir valstij maksājamo nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 eiro.
      3. Pieteikumiem, kuri nav noformēti atbilstoši šajos Noteikumos noteiktajām prasībām.
      4. Pieteikumiem, kuru Pretendenti pēdējo divu gadu laikā nav savlaicīgi nokārtojuši līdzšinējās līgumsaistības ar Pārvaldi vai Pretendenta un to pārstāvēto sportistu darbībās konstatēti .
      5. Pieteikumā norādītajām pozīcijām, kuru izmaksas nav attiecināmas uz Pieteikumu.
      6. pamatlīdzekļu iegādi;
      7. izklaidējoša rakstura pasākumiem un citiem pasākumiem, kas neatbilst sporta un/vai aktīva dzīvesveida veicināšanas pasākumiem, un kuros netiek veicināta iedzīvotāju iesaiste;
   10. Pārvalde, ņemot vērā Pašvaldības attīstības plānošanas dokumentus, sporta pasākumu kapacitāti un Pārvaldes budžeta iespējas, ir tiesības atteikt finansēt Projekta iesniegumā norādītajam izmaksu pozīcijām, kā arī atteikt finansējuma piešķiršanu, priekšroku dodot augsta mēroga starptautiskām sacensībām un pasākumiem, kuri atbilstoši šo noteikumu 3.pielikumam “Sporta pasākumu vērtēšanas kritēriji” ir ieguvuši augstāku punktu skaitu Konkursa ietvaros.
   11. Konkursa rezultātā piešķirto finansējumu Projekta pieteikuma iesniedzējs ir tiesīgs izmantot tikai atbalstītā projektu realizācijai, saskaņā ar noslēgto Projekta finansēšanas līgumu.
   12. Finansējuma saņēmējam, atbilstoši noslēgtajam Projekta finansēšanas līgumam ir jānodrošina Pašvaldības publicitāte, izvietojot Pašvaldības logo uz visiem pasākuma publicitātes materiāliem, iepriekš to saskaņojot ar Pārvaldi*.*
   13. Sporta pasākuma organizēšanai plānotais, bet neizlietotais finansējums attiecīgajā gadā veido sporta finansējuma rezerves fondu, kuru Pārvalde pēc jautājuma izskatīšanas Ventspils valstspilsētas pašvaldības domes Ekonomikas un budžeta komisijā var novirzīt citiem ar sporta nozari saistītiem mērķiem.
7. **Pašvaldības finansējuma piešķiršanas izņēmumi un kontrole**
   1. Pieteikumi Pašvaldības finansējuma saņemšanai sporta organizācijām un sporta pasākumu organizēšanai, kas netiek saņemti Nolikumā noteiktajā kārtībā un termiņos, tiek vērtēti individuāli, atsevišķi izvērtējot Pretendenta norādītos iemeslus pieteikuma iesniegšanai neievērojot Nolikumā noteikto kārtību. Pieteikumu, pēc tā izvērtēšanas un pozitīva atzinuma saņemšanas no Ventspils valstpilsētas pašvaldības Sporta komisijas un Ekonomikas un budžeta komisijas, Pārvalde virza izskatīšanai Ventspils valstpilsētas pašvaldības domes sēdē. Lēmuma projektā norādāms, vai dotācija tiek piešķirta Pretendentam apstiprinātā Pārvaldes budžeta ietvaros vai arī veicot attiecīgus grozījumus Pārvaldes attiecīgā gada budžetā. Ja dome atbalsta dotācijas piešķiršanu Pretendentam vai Projekta pieteikuma iesniedzējam, Pārvalde veic visas nepieciešamās darbības, kas noteiktas šajā Nolikumā Pašvaldības finansējuma piešķiršanai.
   2. Nepieciešamības gadījumā Pārvaldei ir tiesības veikt pārbaudi par noslēgtā līguma (Sadarbības līguma vai Projekta finansēšanas līguma) ietvaros piešķirtā finansējuma izlietojuma atbilstību noteiktajiem mērķiem, informējot finansējuma saņēmēju par pārbaudes veikšanu vismaz 24 (divdesmit četras) stundas iepriekš.
   3. Konstatējot Nolikuma, Sadarbības līguma vai Projekta finansēšanas līguma nosacījumu pārkāpumu, Pārvaldei ir tiesības lemt par konkrētajam pasākumam piešķirtā finansējuma samazināšanu, anulēšanu vai pieprasīt tā atmaksu.
   4. Uzskaiti un kontroli par saskaņā ar Nolikumu piešķirto Pašvaldības finansējumu piešķiršanu un izlietošanu atbilstoši noslēgtajiem līgumiem veic Pārvalde. Pārvaldei ir tiesības veikt finansējuma saņēmēja iesniegtās informācijas atbilstības kontroli, pieprasīt papildu informāciju vai paskaidrojumus par piešķirtā finansējuma izlietojumu un pasākuma norisi, kā arī izlases veidā veikt treniņu procesu un sporta pasākumu apmeklējumu
8. **Noslēguma jautājums**

Nolikums stājas spēkā 2021.gada 15.janvārī

1.pielikums

Ventspils Sporta pārvaldes 2021.15.janvāra rīkojumam nr. 1-3/1

Nolikums “Par Ventspils valstspilsētas pašvaldības dotāciju piešķiršanu

sporta organizācijām un sporta pasākumu organizēšanai”

Ventspils pilsētas domei/

Ventspils Sporta pārvaldei

(vārds, uzvārds; nosaukums)

(personas kods; reģistrācijas Nr.)

(tālrunis un e-pasts)

**IESNIEGUMS**

Lūdzu sniegt dotāciju sporta klubam \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ bērnu un jauniešu sporta mērķprogrammas realizēšanai \_\_\_\_\_ . gadā Ventspils pilsētas administratīvajā teritorijā.

Sporta veids\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pieprasītā finansējuma apjoms\_\_\_\_\_\_\_\_\_\_\_\_\_\_\_\_\_\_\_\_

Pielikumā pievienot informāciju

Informāciju par kluba audzēkņu skaitu tekošā gadā;

Sporta kluba audzēkņu sasniegumi un dalība dažāda mēroga sacensībās tekošā gadā;

Pieprasītās dotācijas plānojums nākošam gadam;

Plānotais audzēkņu skaits pa vecuma grupām nākošam gadam;

Sporta kluba nozīmīgākās sacensības nākošam gadam;

Plānotais nodarbību grafiks nākošam gadam.

Ieņemamais amats, vārds, uzvārds, paraksts

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.pielikums

Ventspils Sporta pārvaldes 2021.15.janvāra rīkojumam nr. 1-3/1

Nolikums “Par Ventspils valstspilsētas pašvaldības dotāciju piešķiršanu

sporta organizācijām un sporta pasākumu organizēšanai”

Ventspils pilsētas domei/ Ventspils Sporta pārvaldei

(vārds uzvārds; nosaukums)

(personas kods; reģistrācijas Nr.)

(tālrunis un e-pasts)

**IESNIEGUMS**

Lūdzu līdzfinansēt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sporta pasākumu Ventspils pilsētas administratīvajā teritorijā.

Plānotā pasākuma mērķis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plānotā pasākuma laiks un vieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aptuveni plānotais dalībnieku skaits un mērķauditorija\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Līdzfinansējuma avoti (procentuāli) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pievienot pasākuma kopējo ieņēmumu un izdevumu tāmes projektu.

Ieņemamais amats, vārds uzvārds, paraksts

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.pielikums Ventspils Sporta pārvaldes 2021.15.janvāra rīkojumam nr. 1-3/1

Nolikums “Par Ventspils valstspilsētas pašvaldības dotāciju piešķiršanu

sporta organizācijām un sporta pasākumu organizēšanai”

**SPORTA PASĀKUMU VĒRTĒŠANAS KRITĒRIJI**

|  |  |  |
| --- | --- | --- |
| **Nr. p.k.** | **Kritēriji** | **Punkti** |
| **1.** | **Pasākuma unikalitāte** |  |
|  | Unikālas konkrētai vietai un nekur citur Latvijā tādas sacensības nevar notikt | 4 |
|  | Unikālas sacensības, kas notiek tikai Ventspils pilsētā, nekur citur Latvijā līdzvērtīgi pasākumi nenotiek | 3 |
|  | Līdzvērtīgi pasākumi notiek atsevišķās Latvijas vietās | 2 |
|  | Nav unikāls, var notikt un notiek daudzās Latvijas vietās | 1 |
| **2.** | **Pasākuma tradicionalitāte** |  |
|  | Ir noticis 3 un vairāk reizes | 3 |
|  | Notiek 1 - 2 gadus | 2 |
|  | Notiks pirmo reizi | 1 |
| **3.** | **Pasākuma ilgums** |  |
|  | 3 un vairāk dienas (pēc kārtas) | 5 |
|  | 2 dienas (pēc kārtas) | 3 |
|  | 1 dienu | 1 |
| **4.** | **Pasākuma rīkošanas tiesības** |  |
|  | Starptautiskās sporta veida federācijas piešķirtās tiesības | 3 |
|  | Nacionālās sporta veida federācijas piešķirtās tiesības | 2 |
|  | Pasākums ir viens no nacionālā mēroga sacensību posmiem | 1 |
| **5.** | **Pasākuma organizators** |  |
|  | Attiecīgā sporta veida federācija | 2 |
|  | Biedrība/nodibinājums, kas reģistrēts Ventspils pilsētā | 2 |
|  | Biedrība/nodibinājums | 1 |
| **6.** | **Pasākuma mērķauditorija** |  |
| **6.1.** | Starptautiska mēroga (ar ārvalstu dalībniekiem) | 3 |
|  | Valsts mēroga | 2 |
|  | Vietēja, reģionāla mēroga | 1 |
| **6.2.** | Bērni, jaunieši un pieaugušie, tai skaitā veterāni | 3 |
|  | Bērni un jaunieši | 2 |
|  | Veterāni | 2 |
|  | Pieaugušie (t.sk. jaunieši no 18 gadiem) | 1 |
| **6.3.** | Dalībniekus nosaka sporta veida federācijas | 3 |
|  | Var piedalīties ikviens interesents (tautas sports) | 2 |
|  | Paredzēts noteiktam dalībnieku lokam (sporta veids, kur nepieciešamas konkrētas iemaņas) | 1 |
| **7.** | **Pasākuma dalības maksas** |  |
|  | Nav dalības maksas | 5 |
|  | Ventspils pilsētas iedzīvotājiem dalība ir bez maksas | 4 |
|  | Ir atsevišķas grupas, kas piedalās bez dalības maksas(piem, bērni un jaunieši, invalīdi) | 3 |
|  | Ventspils pilsētas iedzīvotājiem dalība ir ar atlaidi | 2 |
|  | Ar dalības maksu | 1 |
| **8.** | **Dalībnieku skaits** |  |
|  | vairāk par 2000 | 5 |
|  | 1000-2000 | 4 |
|  | 500 - 1000 | 3 |
|  | 200 - 500 | 2 |
|  | līdz 200 | 1 |
| **9.** | **Ārvalstu dalībnieku skaits** |  |
|  | 100 un vairāk | 4 |
|  | 50-100 | 3 |
|  | 10-50 | 2 |
|  | Līdz 10 | 1 |
|  | Nav | 0 |
| **10.** | **Pasākums nodrošina Ventspils pilsētas publicitāti** |  |
|  | Visa pasākuma norises pārraide starptautiska mēroga televīzijā | 7 |
|  | Visa pasākuma norises pārraide Latvijas mēroga televīzijā un interneta resursos | 6 |
|  | Pasākuma reklāma Latvijas mēroga televīzijā | 5 |
|  | Informācija par pasākumu Latvijas mēroga televīzijā (piem. sporta ziņās) | 3 |
|  | Informācija par pasākumu Latvijas mēroga laikrakstos, radio vai citos ziņu portālos | 2 |
|  | Reģionālie/vietējie masu mēdiji un/vai sociālie tīkli | 1 |
| **11.** | **Pasākums attiecināms uz kādu no Ventspilī tradicionālajiem sporta veidiem** |  |
|  | Tradicionālais sporta veids | 2 |
|  | Citi sporta veidi | 1 |

|  |  |  |  |
| --- | --- | --- | --- |
| **Pasākuma kategorija** | **Punkti** | **Finansējums pasākumam EUR gadā (ieskaitot)** | |
| A | 30 un vairāk | līdz 100 000,00 |
| B | 23 - 29 | līdz 20 000,00 |
| C | līdz 22 | līdz 2 000,00 |

4.pielikums

Ventspils Sporta pārvaldes 2021.15.janvāra rīkojumam nr. 1-3/1

Nolikums “Par Ventspils valstspilsētas pašvaldības dotāciju piešķiršanu

sporta organizācijām un sporta pasākumu organizēšanai”

**DOTĀCIJAS APJOMA IZVĒRTĒŠANAS KRITĒRIJI**

**Bāzes finansējums**

|  |  |  |
| --- | --- | --- |
| Nr.p.k. | Līmenis | Pamatsumma |
| 1 | Profesionālie sporta klubi | 600 000 |
| 2 | 1.līmenis (Bērnu un jauniešu sporta klubi ar pilnu piramīdu | 30 000-35 000 |
| 3 | 2.līmenis (Nepieciešamas specifiskas sporta bāzes un inventārs, ar salīdzinoši mazu dalībnieku skaitu) | 6000 |
| 4 | 3.līmenis (Sporta klubi darbojas kā interešu izglītības programmu realizētāji, veicinot bērnu un jauniešu brīvā laika pavadīšanu un talantu izkopšanu) | 3000 |
| 5 | 4.līmenis (Citi sporta veidi) | 2000 |
| 6 | 5.līmenis (Saturīga brīvā laika pavadīšana) | 1000 |

Koeficienti:

**Kritērijs Nr. 1 – Audzēkņu skaits**

|  |  |  |
| --- | --- | --- |
| Nr. p.k. | Audzēkņu skaits | Koeficients |
| 1 | Līdz 10 | 0,1 |
| 2 | 11 – 30 | 0,2 – 0,4 |
| 3 | 31 – 60 | 0,5 – 0,8 |
| 4 | 61 – 100 | 0,9 – 1,5 |
| 5 | 101 – 150 | 1,6 – 2,0 |
| 6 | 151 – 300 | 2,1 – 2,9 |
| 7 | 300 – 500 | 3,0 – 4,0 |

**Kritērijs Nr. 2 – Sporta bāzes**

|  |  |  |
| --- | --- | --- |
| Nr. p.k. | Sporta bāzes | Koeficienti |
| 1 | Sporta bāzes pamatā nav jāizmanto, izmanto brīvdabas laukumus | 0,1 – 0,2 |
| 2 | Jāizmanto sporta zāles | 0,3 – 0,4 |
| 3 | Jāizmanto specifiska infrastruktūra (futbola laukumi, vieglatlētikas manēža, pludmales volejbola laukumi, boksa zāle, tenisa korti u.c.) | 0,5 – 1,0 |
| 4 | Jāizmanto dārga infrastruktūra (ledus arēna) | 2,0 – 3,0 |

**Kritērijs Nr. 3 – Dalība pasaules čempionātos, Eiropas čempionātos, Latvijas čempionātos, starptautiskās sacensībās un sasniegumi**

|  |  |  |
| --- | --- | --- |
| Nr. p.k. | Sacensības | Izcīnītās vietas 1.-6.vieta  Koeficienti |
| **I** | **Individuālās sacensības** |  |
| 1 | Pasaules un Eiropas pieaugušo čempionāti | 1,1 – 2,0 |
| 2 | Pasaules un Eiropas jauniešu un junioru čempionāti | 0,6 – 1,0 |
| 3 | Latvijas Olimpiāde, Latvijas čempionāts | 0,1 – 0,5 |
| **II** | **Komandu sacensības** |  |
| 4 | Pasaules un Eiropas čempionāti | 1,1 – 2,0 |
| 5 | Starptautiska mēroga sacensības | 0,6 – 1,0 |
| 6 | Latvijas čempionāti | 0,1 – 0,5 |

**Kritērijs Nr. 4 – Kluba aktivitāte**

|  |  |  |
| --- | --- | --- |
| Nr. p.k. | Kluba aktivitātes | Koeficienti |
| 1 | Organizētās starptautiska mēroga sacensības (Sacensību nozīmība, dalībnieku un apmeklētāju skaits, nozīmība pilsētai) | 0,6 – 1,0 |
| 2 | Organizētas vietēja mēroga sacensības (Sacensību nozīmība, dalībnieku un apmeklētāju skaits, nozīmība pilsētai) | 0,1 – 0,5 |
| 3 | Kluba dalībnieku iesaistīšanās Ventspils sporta dzīvē | 0,1 – 0,5 |

**Kritērijs Nr. 5 – Citi kritēriji**

Koeficients 1,0 – 2,0 tiek piešķirts sporta veidiem, kuri netiek īstenoti Ventspils pašvaldības īpašumā esošajās sporta bāzēs.

Papildus koeficients 1,5 – 2,0 tiek piešķirts sporta veidiem un sporta klubiem ar dalībnieku skaitu virs 100 dalībniekiem, lai nodrošinātu finansējumu kluba darbības nodrošināšanai.

Papildus koeficients 1,0 – 2,0 komandu sporta veidiem sacensību organizēšanai sezonas garumā, kas dod iespēju pilsētas iedzīvotājiem un viesiem apmeklēt augsta līmeņa sacensības.

Papildus koeficients 0,5 – 2,0 ja sporta klubā darbojas treneri ar augstu kvalifikāciju A un B kategorijas.

Papildus koeficienta Kritērija Nr. 5 koeficienti nesummējas, tiek piemērots viens - augstākais koeficients

Ventspils Sporta pārvaldes vadītāja D.Paipala